डांसर्स ने अनोखे ढंग से सेलीब्रेट किया नवरात्रि का पहला दिन, हेलमेट पहनकर किया गरबा, बताई ये वजह  
डांसर्स ने हेलमेट पहनकर किया गरबा
बॉडी पेंटिंग वाले टैटू भी खूब बनवाए जा रहे हैं
आर्टिकल 370 और चंद्रयान-2 से जुड़े टैटू की धूम
सूरत में इस बार नवरात्रि का उत्सव अनोखे ढंग से मनाया जा रहा है. वीआर मॉल में रविवार को एक डांस ग्रुप ने लोगों में जागरुकता फैलाने के लिए हेलमेट पहनकर गरबा डांस किया. ग्रुप के सदस्यों ने कहा, 'हेलमेट पहनना और सीट बेल्ट बांधना लोगों की अपनी सुरक्षा के लिए है और इसे सभी को फॉलो करना चाहिए. इसे सरकार द्वारा जबरदस्ती किया जाने वाला काम नहीं बनाया जाना चाहिए इससे उन्हें कोई फायदा नहीं होगा.' ग्रुप के सदस्यों ने कहा, 'लोगों को हेलमेट पहनने और सीटबेल्ट बांधने की आदत डालनी चाहिए. इससे वह अपनी जिंदगी में हर त्यौहार का लंबे समय तक आनंद उठा सकते हैं.'   
वहीं इस नवरात्रि के त्यौहार में बॉडी पेंटिंग वाले टैटू भी खूब बनवाए जा रहे हैं. युवा लोग अपने शरीर पर सामाजिक मुद्दों से जुड़े टैटू बनवा रहे हैं. इसके अलावा कुछ महिलाओं ने अपने शरीर के पिछले भाग पर आर्टिकल 370 और चंद्रयान-2 से जुड़े टैटू बनवाए. पीएम मोदी और डोनाल्ड ट्रंप से जुड़े टैटू भी चर्चा का विषय हैं.